
Nr. ………………/….12.2022
REFERAT DE APROBARE

a proiectului de hotărâre privind aprobarea tarifului şi a condiţiilor de depozitare la depozitul Ecologic Vidra a deşeurilor municipale în amestec provenite de pe raza UAT Cornetu, judeţul Ilfov
La data de 30.09.2022 a intrat în vigoare OUG nr. 133/2022
 pentru modificarea și completarea OUG nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006. 
Prin adresa nr. 4903/28.11.2022, Societatea ECO SUD S.A., în calitate de proprietar al Depozitului Ecologic Vidra, ne informează cu privire la impactul noilor prevederi legale asupra activităţii de depozitare a deşeurilor municipale provenite de pe raza comunei Cornetu, judeţul Ilfov şi propune o soluţie de continuitate a acestui serviciu după data de 31.12.2022, luând în considerare şi prevederile din domeniul achiziţiilor publice incidente.

Analizând modificările legislative intervenite în domeniul serviciilor de salubrizare şi al regimului deşeurilor, precum şi al achiziţiilor publice, termenul destul de mare şi imprecis al derulării unei procedure de licitaţie, dar şi necesitatea asigurării serviciilor de salubrizare pe raza comunei Cornetu, judeţul Ilfov fără întrerupere, 

considerăm că se impune încheierea cu Societatea ECO SUD S.A. a unui contract de delegare de gestiune prin concesiune a serviciului de utilitate publică de administrare a depozitelor de deşeuri şi/sau a instalaţiilor de eliminare a deşeurilor municipale şi a deşeurilor similare, cu valabilitate până la finalizarea procedurii de licitaţie deschisă ce va fi organizată, pentru deşeurile generate şi colectate pe raza comunei Cornetu, judeţul Ilfov, prin procedura de negociere fără publicare prealabilă a unui anunţ de participare, în conformitate cu dispoziţiile art. 104 alin. (1) lit. c)
 şi urm. din Legea nr. 98/2016, cu modificările şi completările ulterioare.
În acest context, apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local.
PRIMAR,
Adrian-Eduard STOICA
� Publicată în Monitorul Oficial nr. 958 din 30.09.2022.


� Art. 104 - (1) Autoritatea contractantă are dreptul de a aplica procedura de negociere fără publicarea prealabilă a unui anunț de participare pentru atribuirea contractelor de achiziții publice/acordurilor-cadru de lucrări, de produse sau de servicii într-unul din următoarele cazuri: (….) 


c) ca o măsură absolut necesară, atunci când, din motive de extremă urgență, determinate de evenimente care nu puteau fi prevăzute de către autoritatea contractantă, termenele pentru procedurile de licitație deschisă, licitație restrânsă, negociere competitivă sau procedură simplificată nu pot fi respectate; 





